Influenssarokotuksia annetaan hyvinvointiasemilla enää muutamina päivinä –kiirehdi

Influenssarokotuksia annetaan enää hetken aikaa, joten kiirehdi varaamaan oma rokotusaikasi tai tarkista, missä voit saada rokotuksen ilman ajanvarausta.

Ajanvarauksettomat influessarokotukset

Armilan hyvinvointiasemalla walk-in-rokotukset (ajanvarauksettomat rokotukset) jatkuvat vielä 31.10.2024 saakka ma–to klo 8.30–14.45 entisen osasto 5 tiloissa.

Parikkalan hyvinvointiasemalla pidetään ajanvaraukseton influenssarokotuspäivä tiistaina 12.11.2024 klo 9.00–16.00.

Influenssarokotuksia annetaan vielä muutamalla hyvinvointiasemalla ajanvarauksella

Kausirokotuksia annetaan enää osalla hyvinvointiasemista. Katso hyvinvointiasemien vapaat rokotusajat ja varaa aika eAsioinnista.

Honkaharjussa rokotetaan ajanvarauksella tiistaina 12.11.2024 ja keskiviikkona 13.11.2024.

Armilassa ja Rautjärvellä rokotetaan ajanvarauksella keskiviikkona 13.11.2024.

Ruokolahdella rokotetaan ajanvarauksella torstaina 14.11.2024.

Hyvinvointiasemien rokotuksissa saa myös koronatehosteen, mikäli asiakas kuuluu riskiryhmiin.

Katso miten teet ajanvarauksen eAsioinnissa

Neuvolassa rokotetaan käyntien yhteydessä ja ajanvarauksella

Neuvolan asiakkaat rokotetaan neuvolakäyntien yhteydessä sekä erillisillä ajanvarauksilla viikkojen 45 ja 50 aikana. Ensisijaisesti käytössä on sähköinen ajanvaraus. Täältä löydät lisätietoa neuvolan rokotuksista. Neuvolat eivät anna koronarokotuksia.

Koululaiset rokotetaan oman kouluterveydenhoitajan vastaanotolla

Influenssan riskiryhmiin kuuluvat koululaiset rokotetaan kouluilla koulupäivän aikana kouluterveydenhoitajan vastaanotolla. Kouluterveydenhoitajat tiedottavat influenssarokotuksiin saapumisesta ja ajankohdasta Wilman kautta. Kouluterveydenhuolto ei anna koronarokotuksia.

Opiskelijat rokotetaan opiskeluterveydenhuollossa

Etelä-Karjalan kunnissa opiskelevat ja influenssan riskiryhmiin kuuluvat saavat influenssarokotukset opiskeluterveydestä. Rokotuksia saa normaalien käyntien yhteydessä sekä erikseen ilmoitettavina ajankohtina. Opiskeluterveys ilmoittaa tarkemmat tiedot Wilman kautta. Opiskeluterveydenhuolto ei anna koronarokotuksia.

Lisätiedot kausirokotuksista

Ajantasainen tieto kausirokotuksiin liittyen löytyy Etelä-Karjalan hyvinvointialueen verkkosivulta:

Rokotukset

Lisätietoja

Sami Raasakka, tartuntataudeista vastaava lääkäri, puh. 040 651 1594, sami.raasakka@ekhva.fi

Aino Kurppa, tartuntatautihoitaja, rokotuskoordinaattori, aino.kurppa@ekhva.fi